Bhutans geografi
Store norske leksikon,Geografi,Verdens geografi,Asia,Bhutans geografi
Bhutan er plassert i sørskråningen av Himalaya og er 300 kilometer i luftstrekning øst–vest og 170 kilometer nord–sør. Den nordlige del er et høyt alpeland som går fra cirka 4000 meter over havet og opp til Himalayas topper ved kanten av det tibetanske platået. Høyeste fjell er Kula Kangri (7554 meter) og Gangker Punsum (7550 meter).
Den sentrale delen av landet er oppdelt av flere nord–sørgående fjellkjeder med daler i mellom. Den største av disse, som i praksis deler Bhutan opp i en vestlig og en østlig del, kalles Pele la, 'de sorte fjell'. Gjennom disse dalene renner elver som kommer fra den nordlige sone, og inn i den sørlige sone og videre inn i India for å munne ut i Brahmaputra. I sør, en smal stripe lavere land. Klima Bhutan kan inndeles i 3 klimasoner. Den sørlige sonen er cirka 50 kilometer bred, med høyder fra 150 til 2000 meter over havet. Her er det et tropisk klima. Sommermonsunen bringer rikelig med regn og årsnedbøren ligger på cirka 2,5 meter. Lenger nord ligger den cirka 75 kilometer brede sentrale sonen, som for det meste ligger mellom 2000 og 4000 meter over havet. Her er det temperert klima med monsunregn. I den laveste delen er klimaet litt kjøligere enn i Alpene. Ved grensefjellene i Store Himalaya er klimaet nærmest arktisk. Les mer i Store norske leksikon Bhutan Plante- og dyreliv i Bhutan Himalaya Eksterne lenker Den meteorologiske verdensorganisasjon: Bhutan